Sommeren lakker mod sin ende, og det betyder, at håndboldsæsonen så småt begynder at nærme sig. Derfor forberedes der på højtryk hos Aalborg Håndbold, der i den seneste sæson for andet år i træk måtte se sig slået af ærkerivalerne fra GOG i kampen om det danske mesterskab. Derudover var det også fynboerne, der blev aalborgensernes endestation i både Champions League og Pokalturneringen. Alt i alt en sæson, som man nok ønsker at forbedre væsentligt. For blot fire dage siden - tirsdag - spillede Aalborg Håndbold sin første testkamp ude mod TTH Holstebro, hvor aalborgenserne vandt med 31-26. Lørdag skulle kræfterne prøves af mod DHfK Leipzig i hallen i Fjerritslev, men her blev resultatet et helt andet. For på trods af tilgangen af flere stærke spillere som Niklas Landin, Simon Hald og Aleks Vlah samt den tilbagekommende Mikkel Hansen, så formåede aalborgenserne aldrig at komme på lige med tyskerne, der endte med en sejr på 40-33 i gæsternes favør.

Opsummering:
Tyske  DHfK Leipzig var for stærke for Aalborg Håndbold i lørdagens testkamp, som endte 40-33 i tyskernes favør.